open-index/open-wikipedia-markdown huggingface dataset:
கட்டணத் தொலைக்காட்சி

**கட்டணத் தொலைக்காட்சி ** (*pay television*, *premium television*) அல்லது **கட்டண அலைவரிசைகள் ** (*premium channels*) எனப்படுபவை சந்தா கட்டி காணப்படும்  தொலைக்காட்சி நிகழ்ச்சிகளாகும். பொதுவாக இவை அலமருவிய பரப்பலாகவும் எண்ணிமப் பரப்பலாகவும் கம்பி வடம் மற்றும் செய்மதித் தொலைக்காட்சி சேவையாளர்களால் வழங்கப்படுகின்றன. அண்மைக்காலங்களில் எண்ணிம புவிப்புற பரப்புகை சேவையாளர்களாலும்  இணையநெறி தொலைக்காட்சியாளர்களாலும் கட்டண அலைவரிசைகள் வழங்கப்படுகின்றன. சில நாடுகளில், குறிப்பாக  பிரான்சிலும்  ஐக்கிய அமெரிக்காவிலும், அலைமருவிய புவிப்புறப் பரப்புகையில் கூட மறையீடு இடப்பட்ட கட்டணத் தொலைக்காட்சி  வழங்கப்படுகிறது.

## சான்றுகோள்கள்

பகுப்பு:தொலைக்காட்சி பரப்புகை
காட்சிக்கு-காசு

**காட்சிக்கு-காசு ** (*pay-per-view*, **PPV**) அல்லது **காட்சிக்கு கட்டணம்**  எனப்படுவது தொலைக்காட்சி சந்தாதாரர்கள் கட்டணம் செலுத்தி தாங்கள் விரும்பும் நிகழ்ச்சியை தனிப்பட்ட முறையில் காணக்கூடிய சேவையாகும். விளம்பரத் தடங்கல்கள் இன்றி காணக்கூடியதாகவும் இருக்கும். விரும்பிய நேரத்தில் காணக்கூடிய கோரிய நேரத்து ஒளிதம் அமைப்புகளைப் போலன்றி, இச்சேவை வழங்குனர் கட்டணம் செலுத்திய அனைவரும் ஒரே நேரத்தில் காட்சியைக் காணுமாறு ஒளிபரப்புவர். இந்த நிகழ்ச்சிகளைக் காட்சித்திரை வழிகாட்டிகள் மூலமோ தானியங்கி தொலைபேசி அமைப்புகள் மூலமோ நேரடிப் பயனர் தொடர்பாளர் மூலமோ வாங்க ஏற்பாடு செய்யப்பட்டிருக்கும். இவ்வகையில் பொதுவாக திரைப்படங்கள், விளையாட்டு நிகழ்வுகள்  மற்றும் மனமகிழ்வு நிகழ்ச்சிகள் வழங்கப்படுகின்றன.

தமிழ் திரைப்படத்துறையில் முதன்முறையாக கமல்ஹாசன் நடித்து வெளியிட்டுள்ள விஸ்வரூபம் திரைப்படம் டிடிஎச் தொலைக்காட்சிகளில் காட்சிக்கு காசு முறைமையில் ரு.1000 ($ 18.2) கட்டணத்தில் பிப்.2இல் வெளியிடப்பட உள்ளது.

## சான்றுகோள்கள்


## வெளி இணைப்புகள்
* Capsule history at Museum of Broadcast Communications 

பகுப்பு:தொலைக்காட்சி பரப்புகை
எரித்திரேய கடல்

**எரித்திரேய கடல்** (*Erythraean Sea*) (கிரேக்கம்: Ερυθρά Θάλασσα; *Erythra Thalassa*) என்பது பண்டைய நிலப்பட வரைவுகளில் குறிக்கப்படுகின்ற ஒரு கடல் பெயர் ஆகும். 

## பெயர் தோற்றம்

"எரித்திரேய கடல்"  என்னும் பெயர் கிரேக்க மொழிச் சொல்லாகிய "எருத்ரா" (Ερυθρά) என்பதிலிருந்து பிறந்ததாகக் கருதப்படுகிறது. அதற்கு "சிவப்பு" என்று பொருள். இன்று செங்கடல் என்று அழைக்கப்படுகின்ற பகுதியில் நீரின் மேல்மட்டத்தில் சிவப்பு நிற நுண்ணுயிரிக் கூட்டம் தோன்றி, செந்நிறமாகக் காணப்படுவதுண்டு. 

எரித்திரேய கடல் "எரி திரைக் கடல்" என்னும் தமிழ்ப் பெயரிலிருந்து தோன்றியதாகச் சிலர் தரும் விளக்கம் ஏற்புடையதாகத் தெரியவில்லை. கடல் எரிவது போன்று செந்நிறம் தெரிவதாலும், திரை தோன்றுவதாலும் அப்பெயர் வந்ததாக விளக்கப்படுகிறது. "ருத்ரம்" என்னும் சமசுகிருத சொல்லோடு தொடர்புடைய எருத்ரா (Ερυθρά) என்னும் கிரேக்கச் சொல்லிலிருந்து "எரித்திரேய" கடல் என்பது பிறந்ததாகக் கொள்வதே சிறப்பு 

கி.பி. மூன்றாம் நூற்றாண்டில் பிளாவியுஸ் பிலோஸ்ட்ராட்டுஸ் என்பவர் கூற்றுப்படி, "எருத்ரா அல்லது சிவப்பு என்று அழைக்கப்படுகின்ற கடல் ஆழ்நீல நிறம் கொண்டது. எருத்ராஸ் என்னும் மன்னன் தன் பெயரை அக்கடலுக்கு அளித்தார்."

## எரித்திரேய கடல் என்று அழைக்கப்படும் நீர்ப் பகுதிகள்

"எரித்திரேய கடல்" யாது என்பது குறித்து வரலாற்றில் பல நீர்ப் பகுதிகள் அடையாளம் காட்டப்பட்டுள்ளன:

*ஹெரொடோட்டஸ் என்னும் கிரேக்க வரலாற்றாசிரியர் (கி.மு. 5ஆம் நூற்றாண்டு) தம் நூலில் பெனீசிய மக்கள் எரித்திரேய கடலிலிருந்து வந்ததாகக் குறிப்பிடுகிறார்.

*கி.பி. முதல் நூற்றாண்டில் எழுதப்பட்ட "எரித்திரேய கடல் வழிக்கையேடு" (Periplus of the Erythraean Sea) என்னும் நூல் "எரித்திரேய கடல்" என்னும் பெயரால் அரபிக் கடல் உட்பட வடமேற்கு இந்தியப் பெருங்கடல் பகுதி முழுவதையும் குறிக்கிறது.
*கடந்த நூற்றாண்டுகளில், நிலப்பட வரைநர்கள் "எரித்திரேய கடல்" என்னும் பெயரால் சோக்கோத்ரா தீவைச் சூழ்ந்த, குவார்தாஃபுயி முனைக்கும் (Cape Guardafui), ஆர்தாமாத் கரைக்கும் (Hadhramaut) இடைப்பட்ட வடமேற்கு இந்தியப் பெருங்கடல் பகுதியைக் குறித்தார்கள். இப்போது ஏதென் வளைகுடா (Gulf of Aden) என்னும் பெயர் வழக்கில் உள்ளது. வடமேற்கு இந்தியப் பெருங்கடலை இப்பெயரால் குறிப்பிடும் நிலவரை படங்களில் செங்கடல் "அரபி வளைகுடா" (Arabian Gulf) என்னும் பெயரால் குறிப்பிடப்படுகிறது.
*எரித்திரேய கடல் என்னும் பெயர் பாரசீக வளைகுடா (முந்நாட்களில் "செந்நிற வளைகுடா") பகுதியையும் குறித்தது.
*எரித்திரேய கடல் என்னும் பெயரால் செங்கடல் குறிக்கப்பட்டது. இது குறிப்பாக 19ஆம் நூற்றாண்டு வழக்கம். அதன்படியே "எரித்திரேயா" என்னும் நாடு பண்டைய கிரேக்க மூலத்திற்கு ஏற்ப பெயர்பெற்றது.
*1895இலிருந்து செவ்வாய் கிரகத்தின் கருஞ்சிவப்புப் பகுதிக்கு எரித்திரேய கடல் (Mare Erythraeum) என்னும் பெயர் கொடுக்கப்பட்டுள்ளது.

## குறிப்புகள்

பகுப்பு:கடல்கள்
பகுப்பு:இந்தியப் பெருங்கடல்
ஸ்ரீபுராணம்

**ஸ்ரீபுராணம்** 15-ஆம் நூற்றாண்டில் தோன்றிய சைன மத நூல். இந்நூல் ஜினசேனாசாரியார் எழுதிய மகாபுராணத்தின் தமிழ் மொழிபெயர்ப்பு நூலாகும்.  குணபத்திராசாரியார் என்பவர் இதனைத் தமிழ் மொழியில் மணிப்பிரவாள நடையில் எழுதியுள்ளார். இவர் விழுப்புரம் மாவடத்திலுள்ள பெருமண்டூர் சிற்றூரைச் சேர்ந்தவர் என்றும் , சரவணபெலகுளா சென்று அங்கிருந்த பேராசிரியர் ஒருவரிடம் கல்வி பயின்று இந்த நூலைச் செய்தார் எனவும் கூறுகின்றனர். 

வட மொழி மூலத்தில் உள்ள வருணனைகள் விலக்கப்பட்டுச் செய்திகள் மட்டுமே இந்த நூலில் கூறப்படுகின்றன. இந்த நூல் பூர்வ-பாகம், உத்தர-பாகம் என இரு பிரிவுகளாக அமைந்துள்ளது. சைன முனிவர்கள் இயற்றிய ஏலாதி, அறநெறிச்சாரம் போன்ற பண்டைய நூல்களுக்கு நுண்பொருள் காண இந்த நூல் உதவுகிறது. சைன சமயக் கற்பகம் போல இந்த நூல் திகழ்கிறது.

## நூல் உள்ளடக்கம்
சைனத்தைப் போதித்தவர்களாக கருதப்படுபவர்கள் 24 தீர்த்தங்கரர் ஆவார்கள். அவர்கள் விருஷபநாதர், அஜிதநாதர், சம்பவநாதர், அபிநந்தர், சுமதிநாதர், பத்மபிரபர், சுபார்சுவர், சந்திரப்பிரபர், புஷ்பதந்தர், சீதளர், சிரேயாம்சர், வாசுபூஜ்யர், விமலர், அனந்தநாதர், தர்மநாதர், சாந்திநாதர், குந்துநாதர், அரநாதர், மல்லிநாதர், முனீசுவிரதர், நமிநாதர், நேமிநாதர், பார்சுவநாதர், வர்த்தமான மகாவீரர். இவர்களுடன் 12 சக்கரவர்த்திகள் உட்பட உயர்ந்த 63 மாமனிதர்களைப்பற்றிய வாழ்க்கை வரலாற்றை இந்நூல் விவரிக்கிறது. சைனத் தத்துவங்கள,கொள்கைகள், வழிபாட்டு முறைகள், ஒழுக்க முறைகள், அறநெறிகள் ஆகியவற்றை ஸ்ரீபுராணம் கொண்டுள்ளது. அனைத்து தீர்த்தரங்கரர்களும் அரச குடும்பத்தில் பிறந்தவர்கள். பின் துறவு ஏற்றவர்கள். தீர்த்தரங்கர்களின் முற்பிறவிகள் முதல் அவர்களின் முக்திவரை நிகழ்ந்தவற்றை விவரிக்கிறது. மேலும் இராமாயணம், மகாபாரதம், பாகவதம், முதலிய புராணக்கதைகளும் பரசுராமர், மகாபலி, சிபிச்சக்கரவர்த்தி போன்றோரின் வரலாற்றுச் செய்திகளும் பல கிளைக்கதைகளாக இதிலுள்ளன. சீவகசிந்தாமணி, மேருமந்திரபுராணம், சூளாமணி ஆகிய நூல்களில் உள்ள செய்திகளும் உள்ளன.

## பதிப்பு வரலாறு
இதன் சிறப்பை உணர்ந்த திரு.வெங்கடராஜுலு ரெட்டியார் என்பவர் முயற்சி எடுக்க, 1943-இல் சென்னைப் பல்கலைக்கழகம் மூலம் மேல்சித்தாமூர் சைன மடத்தில் ஸ்ரீபுராணம் வெளியிடப்பட்டது. இரண்டாம் பதிப்பு 1946-இல் வெளியானது. பிறகு இந்நூலை நல்ல தமிழ் நடையில் பேராசிரியர் ஜெ. ஸ்ரீசந்திரன் 1977-இல் எழுதி வர்த்தமானன் பதிப்பகம் மூலம் வெளியிட்டார்.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

## ஆதாரங்கள்


பகுப்பு:15 ஆம் நூற்றாண்டுத் தமிழ் நூல்கள்
பகுப்பு:சமசுகிருதம்-தமிழ் மொழிபெயர்ப்பு நூல்கள்
பகுப்பு:சைனம்
பகுப்பு:சமண நூல்கள்
மாமண்டூர்

**மாமண்டூர்** தமிழ் நாட்டின் திருவண்ணாமலை மாவட்டம், செய்யாறு வட்டத்தில் உள்ள ஓர் ஊர். காஞ்சிபுரம் – வந்தவாசி சாலையில் நரசமங்கலம் என்னும் ஊரில் மாண்டூர் செல்லும் கைகாட்டி உள்ளது. உத்தரவாலீசுரம் என்னும் பெருமாள் கோயில் இங்கு உள்ளது. இங்கு பல்லவர் காலக் குடைவரைக் கோயில்கள் உள்ளன. இது ஒரு சுற்றுலாத் தலம்.  ஸ்ரீபுராணம் என்னும் சமண நூலை இயற்றிய ஆசிரியர் இந்த  ஊரில் பிறந்தவர்.

## மேற்கோள்கள்

## வெளி இணைப்புகள்
*விக்கிமேப்பியாவில் -மாமண்டூர்
*http://tnmaps.tn.nic.in/district.php?dcode=06 

பகுப்பு: திருவண்ணாமலை மாவட்டத்திலுள்ள கிராமங்கள்
பகுப்பு: பல்லவர்
பகுப்பு: தமிழக தொல்லியற்களங்கள்
பகுப்பு: தமிழ்நாட்டில் உள்ள குகைகள்
சிலப்பதிகாரக் குறிப்புரை

**சிலப்பதிகாரக் குறிப்புரை** என்பது சிலப்பதிகாரம் நூலுக்கு எழுதப்பட்ட முதலாவது உரை. சிலப்பதிகாரத்துக்கு எழுதப்பட்ட பழமையான உரைகள் மூன்று. 12 ஆம் நூற்றாண்டில் எழுதப்பட்ட அடியார்க்கு நல்லார் உரை. இவரது உரையில் குறிப்பிடப்பட்டுள்ள சிலப்பதிகார அரும்பத உரை. இந்த அரும்பதவுரையில் குறிப்பிடப்பட்டுள்ள அதற்கும் முந்திய உரை ஆகியவை அந்த மூன்று உரைகள். 

இவற்றில் காலத்தால் முந்தியதும், அரும்பதவுரையில் குறிப்பிடப்பட்டதுமான முதல் உரையே சிலப்பதிகாரக் குறிப்புரை. 

இந்தக் குறிப்புரை கூறும் செய்திகளில் சில:
*ஐயவித்துலாம், கைபெயரூசி என்பனவற்றிற்கு வேறு உரை சொல்வாரும் உளர். 
*ஆடகமாடம் – திருவனந்தபுரம்; இரவிபுரம் என்பாரும் உளர். 
*அன்றியும் சரிகம்பதநி என்பாரும் உளர். 
*அரங்கம் – திருவரங்கம்; ஆற்றிடைக்குறை என்பாரும் உளர் 
## கருவிநூல்
*மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
## அடிக்குறிப்பு

பகுப்பு:11 ஆம் நூற்றாண்டுத் தமிழ் நூல்கள்
கோரிய நேரத்து ஒளிதம்

**கோரிய நேரத்து ஒளிதம்** (*Video on Demand*, **VOD**) அல்லது **கோரிய நேரத்தில் ஒளிதமும் ஒலிதமும்** (*Audio and Video on Demand*, **AVOD**) அமைப்புகள் பயனர்கள் தாங்கள் விரும்பும் நேரத்தில் தேர்ந்தெடுத்த ஒளித அல்லது ஒலித  நிகழ்ச்சிகளைக் காண/கேட்க வழி செய்கின்றன. தொலைக்காட்சிகளுக்கும் தனி மேசைக் கணினிகளுக்கும் கோரிய நேரத்து ஒளிதம் வழங்க பெரும்பாலும் இணைய நெறிமுறைத் தொலைக்காட்சித் தொழினுட்பம் பயன்படுகிறது. கோரிய நேரத்து ஒளிதத்தின் ஒரு வகையே **விட்டதைப் பிடித் தொலைக்காட்சி** ஆகும். 

கோரிய நேரத்து தொலைக்காட்சி அமைப்புகள் இருவழிகளில் கோரிய நேரத்து ஒளிதத்தை வழங்குகின்றன; தொலைக்காட்சி அணுக்கப் பெட்டி மூலமோ கணினி அல்லது பிற கருவி மூலமோ நிகழ்ச்சிகளை நிகழ்நேர ஓடையாக வழங்குகின்றன அல்லது  கணினி, எண்ணிம ஒளித பதிவுக் கருவி அல்லது பெயர்த்தகு ஊடக இயக்கியில் தரவிறக்கம் செய்துகொண்டு  பின்னர் வேண்டிய நேரத்தில் காண வகை செய்கின்றன. பெரும்பாலான கம்பிவட மற்றும் தொலைபேசி நிறுவனங்கள்  காட்சிக்கு கட்டணம் நிகழ்ச்சிகள் உள்ளிட்ட கோரிய நேரத்து ஒளிதத்தை  இந்த இரு வழிகளிலும் தங்கள் வாடிக்கையாளர்கள் பெற வகை செய்கின்றனர். தரவிறக்கம் செய்யத் தேவையான எண்ணிம ஒளிதப் பதிவுக் கருவியையும் வாடகைக்கு விடுகின்றனர்.   இணையத்தைப் பயன்படுத்தும் இணையத் தொலைக்காட்சி கோரிய நேரத்தில் ஒளிதம் பெறப் பரவலாகப் பயன்படுத்தப்படுகிறது. 

சில வான்பயணச் சேவைகளில் பயணிகளின் வான்பயணத்தின் போது பொழுதுபோக்க கோரிய நேரத்தில் ஒளிதமும் ஒலிதமும் நிகழ்ச்சிகளை இருக்கையின் முன்னால் அல்லது கைப்பிடிகளில் பொருத்தப்பட்டுள்ள தனிப்பட்ட காட்சித்திரைகளில் வழங்குகின்றனர். முன்னதாக இச்சேவையாளர்கள் பதிவு செய்திருந்த ஒளி அல்லது ஒலிக் கோப்புகளை வேண்டிய நேரத்தில்  தற்காலிக நிறுத்தம், விரைவான முன்செலுத்துகை அல்லது விரைவான பின்செலுத்துகை வசதிகளுடன் இயக்க வழி செய்துள்ளனர்.   
## சான்றுகோள்கள்


## வெளி இணைப்புகள்
* 
* 
* 
* 
*  Lotz, Amanda D. (2007) “The Television Will Be Revolutionized”. New York, NY: New York City University Press. p.&nbsp;59
*  McGregor, Michael A., Driscoll, Paul D., McDowell, Walter (2010) “Head’s Broadcasting in America: A Survey of Electronic Media”. Boston, Massachusetts: Allyn & Bacon p.&nbsp;47-48
*


பகுப்பு:திரைப்படம் மற்றும் காணொளித் தொழினுட்பம்
பகுப்பு:தொலைக்காட்சி சொல்லியல்
பகுப்பு:இணையத் தொலைக்காட்சி
பகுப்பு:இணைய ஒளிபரப்பு
பகுப்பு:புதிய ஊடகம்
சுருள்பாசி

**சுருள்பாசி** (Spirulina) அல்லது நீலப்பச்சைப்பாக்டீரியா என அழைக்கப்படும் நுண்ணுயிரி சயனோபாக்டீரியா (Cyanobacteria) மனிதர்களாலும், விலங்குகளாலும் உண்ணத்தக்கவையாகும். முதன்மையாக, இரண்டு சயனோபாக்டீரியா இனங்கள்  (ஆர்த்ரோஸ்பைரா பிளாட்டென்சிஸ், ஆர்த்ரோஸ்பைரா மேக்சிமா) உணவுக் குறைநிரப்பிகளாக உபயோகப்படுத்தப்படுகின்றன. உலகெங்கிலும் நீலப்பச்சைப்பாசி வளர்க்கப்படுகிறது. இவை, உணவுக் குறைநிரப்பிகளாகவும், முழு உணவாகவும் பயன்படுத்தப்படுகிறது. நீலப்பச்சைப்பாசி மாத்திரைகளாகவும், அவலாகவும், பொடியாகவும் கிடைகின்றது. இவை மீன்வளர்ப்பிலும், மீன் காட்சியகங்கள், கோழிப்பண்ணைகளிலும் தீவனக் குறைநிரப்பியாகப் பயன்படுத்தப்படுகின்றது.

இது ஒன்றுக்கும் மேற்பட்ட செல்களால் ஆன நுண்ணிய உடல் அமைப்பு கொண்ட அர்த்ரோஸ்பைரா (Arthrospira) என்ற நீலப்பச்சைப்பாசி வகையைச் சேர்ந்த பாசியைக் கொண்டு தயாரிக்கப்படுகிறது. இந்தப் பாசி வகையை வெறும் கண்களால் பார்க்க இயலாது. இது ஓரளவு உப்பு மற்றும் காரத் தன்மை உடைய நீரில் வளரக்கூடியது. இதற்கு 1927-ம் ஆண்டு ஒரு செருமனிய அறிவியலாளரால் ஸ்பைருலினா என்று பெயரிடப்பட்டது. ஆனால் இப்பெயருக்கும் ஸ்பைருலினா என்ற பேரினத்துக்கும் எவ்விதத் தொடர்பும் இல்லை. உலகம் முழுவதும் இதில் சுமார் 30,000 வகைகள் உள்ளன. இது பாசி வகையை சேர்ந்த புராதன உயிரினம். ஸ்பைருலினாவில் உள்ள ஊட்டச்சத்துக்கள் மனித உடலில் உள்ள செல்களால் சுலபமாக உறிஞ்சப்படும் நிலையில் உள்ளது.

மற்ற உணவுப் பொருள்களை விட அதிக புரதச்சத்து நிறைந்துள்ளது. இந்த பாசி உடல் ஆரோக்கியத்தை பெருக்கும் மிக முக்கியமான உணவாகத் திகழ்கிறது. அதனால், விண்வெளிக்குச் செல்லும் வீரர்கள் இந்தப் பாசியையே உணவாக எடுத்துக் கொள்கின்றனர். மீன் உணவில் புரதச்சத்து அதிகம் இருப்பதற்கு அவை பாசிகளை முக்கிய உணவாகக் கொள்ளவதே காரணமாகும். இதை உணவாக பயன்படுத்தலாம்.

ஸ்பைருலினா கேப்சூல்: விண்வெளிக்கு செல்லும் விஞ்ஞானிகள், பல நாட்கள் அங்கு தங்கி ஆய்வு பணியில் ஈடுபடும் போது, சாப்பாட்டிற்கு பதிலாக, "ஸ்பைருலினா கேப்சூல்'கள் தான் உட்கொள்கின்றனர். இந்த "ஸ்பைருலினா' கண்டுபிடிக்கப்பட்டதற்கான காரணம், தென் ஆப்பிரிக்காவில் கடும் பஞ்சம் ஏற்பட்ட போது, மடகாஸ்கர் பகுதியில் உள்ளவர்கள், தண்ணீரை மட்டும் குடித்து உயிர் வாழ்ந்தனர். இதை ஆய்வு செய்த விஞ்ஞானிகள், தண்ணீரில் ஸ்பைருலினா என்ற பச்சைய பொருள் இருப்பதை கண்டனர். இதில் புரதம் 65%, கொழுப்பு 5%, கார்போஹைட்ரேட் 20% உள்ளது. மேலும், இதில் காமா-லினோலெனிக் அமிலமும் உள்ளது.

## வெளியிணைப்புகள்
* 
* 
* 
* 

## மேற்கோள்கள்


பகுப்பு:ஊட்டச்சத்து
பகுப்பு:உணவுக் குறைநிரப்பிகள்
முசிறி

* முசிறி நகராட்சி - திருச்சிராப்பள்ளி மாவட்டத்திலுள்ள நகராட்சி
* முசிறி வட்டம் - திருச்சிராப்பள்ளி மாவட்டத்திலுள்ள வட்டம்
* முசிறி (சட்டமன்றத் தொகுதி)
* முசிறித் துறைமுகம்
* முசிறி-அலெக்சாந்திரியா வணிக உடன்படிக்கை
தொண்டி (சேரர் துறைமுகம்)

**தொண்டி** சேர நாட்டுத் துறைமுகங்களில் ஒன்று. முசிறி, பந்தர், கொடுமணம் ஆகியவை சேரநாட்டிலிருந்த பிற துறைமுகங்கள் ஆகும். இவற்றைப்பற்றிப் பெரிப்ளஸ் குறிப்பிடுகிறார். இந்தத் தொண்டியின் அழகை சங்கப்பாடல்களில் சில மகளிரின் அழகோடு ஒப்பிட்டுப் போற்றுகின்றன. இந்த ஊரின் அரசன் இன்னின்னார் எனவும் பாடல்கள் தெரிவிக்கின்றன.

## பெரிபிளசின் குறிப்புகள்
இந்தியாவுக்கு வந்த கிரேக்க மாலுமி பெரிப்ளசு சேர மன்னர்களின் தொண்டி பற்றிக் குறிப்பிடுகிறார். இவர் கி.பி. 40-50 கால இடைவெளியில் இந்தியாவில் இருந்தார். தொண்டியை இவர் ‘திண்டிஸ்’ எனக் குறிப்பிடுகிறார். முசிறி (முசிறிஸ்) போலவே கடல் சார்ந்த வெளியில் சேரநாட்டில் இருந்த ஊர். அரேபியாவிலிருந்தும், கிரேக்கத்திலிருந்தும் சரக்குக் கப்பல்கள் அங்கு வந்தன. தொண்டி ஆற்றங்கரையில் அமைந்திருந்தது. தொண்டிக்கும் முசிறிக்கும் இடைவெளி 500 கண்ணிய தூரம்.  தொண்டியிலிருந்து ஆற்றின் வழியே 20 கண்ணிய தூரம் நாட்டுக்குள் செல்லலாம். முசிறியிலிருந்து 500 கண்ணிய தூரத்தில் நெல்சிந்தா ஊர் உள்ளது. இது பாண்டிய நாட்டு ஊர்.  நெல்லினூரும் கடலிலிருந்து 120 கண்ணியம் தொலைவில் உள்ளது.

## தொண்டியின் அழகு
தொண்டியில் நெல்வயல் மிகுதி. 
தொண்டியில் விளைந்த வெண்ணெல் அக்காலத்தில் பெரிதும் மதிக்கப்பட்டது. 
தொண்டியில் வாழ்ந்த மகளிர் அவல் இடிக்கும் உலக்கையை வரப்பில் சார்த்திவிட்டு வண்டல் விளையாடி மகிழ்வார்களாம்.  

## அம்மூவனார் காட்டும் தொண்டி
ஐங்குறுநூறு சங்கநூல் தொகுப்பில் அம்மூவனாரின் நெய்தல் திணைப் பாடல்கள் 100 உள்ளன. அவற்றில் 'தொண்டிப் பத்து' எனத் தலைப்பிடப்பட்டுள்ள பாடல்கள் 10. அவை தொண்டியின் அழகைத் தலைவியின் அழகோடு ஒப்பிட்டுப் பாராட்டுகின்றன.
*தலைவியின் தோள் போல் இன்பம் தரும் ஊர் தொண்டி.  
*தொண்டி ஒரு கடல்நீர்த் துறை  நெய்தல் பூ மணக்கும் ஊர்  முண்டகம் மணக்கும்  அழகால் வருத்தும் அணங்குகள் நடமாட்டம் உள்ள ஊர்  மகளிரின் பண்பும் பயனும் கொண்ட ஊர்   
* நண்டு தாக்கி இறால்மீன் பிறழும் 
*செங்குட்டுவன் ஊர். 
*தொண்டியில் வாய்ந்த பரதவர் கடலில் பிடித்துவந்த சுறாமீனை தொண்டிப் பாக்கத்துக்குக் கொண்டுவந்து அவ்வூர் மக்களுக்குப் பகிர்ந்து தருவார்களாம். 

## தொண்டி அரசர்கள்
* தொண்டி, வஞ்சிச் சேரன் குட்டுவனின் ஆட்சிக்கு உட்பட்டிருந்தது.
*வஞ்சிச் சேரன் ஆடுகோட்பாட்டுச் சேரலாதன் தண்டாரணியத்தில் பிடிபட்ட வருடை ஆடுகளைத் தன் தொண்டிக்குக் கொண்டுவந்து அவ்வூர் மக்களுக்குப் பகிர்ந்தளிக்க ஏற்பாடு செய்தான். 
*தொண்டியைக் கருவூர்ச் சேரன் இளஞ்சேரல் இரும்பொறை தன் ஆட்சிக்குக் கீழ்க் கொண்டுவந்தான்.   
*கருவூர் அரசன் யானைகட்சேய் மாந்தரஞ்சேரல் இரும்பொறை தொண்டியைப் போரிட்டு வென்றான். 
*கருவூர்ச் சேரன் பொறையன் ஆட்சிக் காலத்தில் தொண்டி அரசியல் போராட்டம் இல்லாமல் அவனது ஆளுகையின் கீழ் அமைதியாக இருந்தது.    அதனால் பொறையன் தன் பகைவனான மூவனோடு போரிட்டு அவனது பல்லைப் பிடுங்கிக்கொண்டு வந்து தன் இரண்டாவது தலைநகர் தொண்டியின் கோட்டைக் கதவில் வெற்றிச் சின்னமாகப் பதித்துக்கொண்டான். 

## அடிக்குறிப்பு

பகுப்பு:துறைமுகங்கள்
பகுப்பு:சேரர் துறைமுகங்கள்
பகுப்பு:சேரர் போர்கள்
தோப்பூர் (கன்னியாகுமரி)

**தோப்பூர்** என்பது கன்னியாகுமரி மாவட்டத்தில் அகத்தீசுவரம் வட்டத்திலுள்ள ஒரு கிராமமாகும். இக்கிராமத்தில் 1500 பேர் வசித்து வருகின்றனர். இங்குள்ளவர்கள் கட்டுமானத் தொழிலை முக்கியத் தொழிலாகக் கொண்டுள்ளனர்.

## வழிபாட்டுத் தலங்கள்
# சி. எஸ். ஐ. தேவாலயம்
## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
முஸ்லிம் மேல்நிலைப் பள்ளி, மேலப்பாளையம்

**முஸ்லிம் மேல்நிலைப்பள்ளி** என்பது திருநெல்வேலி மாநகராட்சியிலுள்ள மேலப்பாளையம் எனும் பகுதியில் அமைந்துள்ள அரசு உதவி பெறும் மேல்நிலைப்பள்ளிகளில் ஒன்றாகும். இந்தப் பள்ளியில் ஆறாம் வகுப்பிலிருந்து பன்னிரண்டாம் வகுப்புகள் வரை கற்பிக்கப்படுகின்றன. இந்தப் பள்ளியில் ஆண், பெண் என்று இரு பாலரும் பயின்று வருகின்றனர். இப்பள்ளியின் தலைமையாசிரியராக காஜாமொய்தீன் என்பவர் இருந்து வருகிறார்.

இப்பள்ளியின் அஞ்சல் முகவரி:
 
114, நேதாஜி ரோடு, மேலப்பாளையம், திருநெல்வேலி-627005
தொலைபேசி எண்:  (0462) 2352708

## வெளி இணைப்புகள்
*விக்கிமேப்பியாவில்-முஸ்லிம் மேல்நிலைப்பள்ளி
*http://www.indiastudychannel.com/schools/16773-Muslim-Higher-Secondary-School.aspx
பகுப்பு:திருநெல்வேலி மாவட்டத்திலுள்ள அரசு உதவி பெறும் பள்ளிகள்
அகத்தியர் அருவி

**அகத்தியர் அருவி** (*Agasthiyar Falls*) என்பது திருநெல்வேலி மாவட்டம் அம்பாசமுத்திரம் வட்டத்தில் உள்ள அருவி ஆகும். இந்த அருவிக்குக் காரையார் மற்றும் சேர்வலாறு நீர்த்தேக்கங்களில் இருந்து நீர் வருகிறது. சுமார் 25 அடி உயரத்தில் இருந்து விழும் இந்த அருவி, திருநெல்வேலி மாவட்டத்திலுள்ள சுற்றுலாத் தலங்களில் ஒன்றாக இருக்கிறது. இந்த அருவியில் ஆண்டு முழுமைக்கும் தண்ணீர் வருவதால், வரும் சுற்றுலாப் பயணிகளின் எண்ணிக்கை அதிகமாகிக் கொண்டே இருக்கிறது.

## புவியியல்

அகத்தியர் அருவி, பாபநாசம் நகருக்குத் தெற்கிலும் கீழ் பாபநாசத்துக்கு (தமிரபரணி ஆறு  உற்பத்தியாகும் ஏரி]] வடக்கிலுமாக  மேற்குத் தொடர்ச்சி மலைத்தொடரில் அமைந்துள்ளது. இவ்வருவி திருநெல்வேலியிலிருந்து  தொலைவிலுள்ளது. இந்த அருவியில் வீழும் நீரானது பாபநாசம் நீர்மின் உற்பத்தி நிலையத்தை அடைந்து பின் அங்கிருந்து  கொள்ளளவு கொண்ட பாபநாசம் அணையின் நீர்பிடிப்புப் பகுதியைச் சென்றடைகிறது. களக்காடு முண்டந்துறை புலிகள் காப்பகம் அருகிலுள்ளதால் அருவியிலிருந்து பாபநாசம் செல்லும் வழியில் புலி, சிறுத்தை போன்ற வனவிலங்குகளின் நடமாட்டம் காணப்படுகிறது.

மே மாதம் முதல் செப்டம்பர் மாதம் வரை தென்மேற்கு பருவமழையின் போது இவ்வருவிக்கு நீர்வரத்து கிடைக்கிறது. இருப்பினும் அதிகபட்ச அளவிலான நீர்வரத்து அக்டோபர் மாதம் முதல் டிசம்பர் வரை வடகிழக்குப் பருவமழையினால் கிடைக்கிறது. அருவிக்கு அருகில் அகத்தியருக்கு சிறு கோயிலொன்று உள்ளது.  அருவியின் மேற்பகுதியில் கல்யாண தீீீீர்த்தம் உள்ளது. அகஸ்தியருக்கு சிவன் காட்சி தந்த இடமாக நம்பப்படுகிறது.

## கலாச்சாரம்
திருநெல்வேலி மாவட்ட நிர்வாகத்தினரால் ஆண்டுதோறும்  சித்திரை மாதத்தில் இங்கு திருவிழா ஏற்பாடு செய்யப்பட்டு நடைபெற்று வருகிறது. பாபநாசநாதர் கோயிலுக்கு வருபவர்கள் இவ்வருவியையும் கண்டும் குளித்துவிட்டும் செல்கின்றனர். நவம்பர்-டிசம்பர் மாதங்களில் சபரிமலைக்குச் சென்றுவருபவர்களும் இவ்வருவிக்கும் குற்றால அருவிகளுக்கும் செல்கின்றனர். வடகிழக்குப் பருவமழையின்போது அருவியில் நீர்வீழ்ச்சியின் அளவும் வேகமும் அதிகமாக இருக்கும்போது பாதுகாப்பு காரணமாக மக்கள் இங்கு வந்து செல்ல அனுமதி அளிக்கப்படுவதில்லை

## மேற்கோள்கள்

## வெளி இணைப்புகள்

*அகத்தியர் அருவி-விக்கிமேப்பியாவில்
*http://www.youtube.com/watch?v=pjYbH4JfRhI

பகுப்பு: திருநெல்வேலி மாவட்டத்திலுள்ள அருவிகள்
அரசு மேல்நிலைப் பள்ளி, முன்சிறை

**அரசு மேல்நிலைப் பள்ளி, முன்சிறை** கன்னியாகுமரி மாவட்டம் விளவங்கோடு வட்டத்தில் உள்ள ஒரு அரசு மேல்நிலைப் பள்ளி ஆகும். இது மார்த்தாண்டத்திலிருந்து தேங்காய் பட்டணம் செல்லும் சாலையில் அமைந்துள்ளது. இது இரு பாலர் பயிலும் பள்ளியாகும். இந்தப் பள்ளியில் தமிழ் மற்றும் ஆங்கில வழிகளில் பாடங்கள் கற்பிக்கப்படுகின்றன.

## வெளி இணைப்புகள்
*Special medical camp for children தி இந்து, நாள்:ஆகஸ்டு 4, 2010
*‘Tirukkural’ contest winners தி இந்து, நாள்:ஆகஸ்டு 04, 2007

பகுப்பு:கன்னியாகுமரி மாவட்டத்திலுள்ள அரசுப் பள்ளிகள்
காக்கை பாடினியார் பெண்கள் மேல்நிலைப் பள்ளி, சொக்கிகுளம்

**காக்கை பாடினியார் பெண்கள் மேல்நிலைப் பள்ளி,** தமிழ்நாட்டிலுள்ள, மதுரையில் சொக்கிகுளம் பகுதியில் அமைந்துள்ளது. இது மதுரையிலுள்ள மாநகரட்சிப் பெண்கள் மேல்நிலைப்பள்ளிகளுள் ஒன்றாகும். ராஜலெட்சுமி, இப்பள்ளியின் தலைமையாசிரியை ஆவார். 

இப்பள்ளியின் அஞ்சல் முகவரி:
காக்கை பாடினியார் பெண்கள் மேல்நிலைப் பள்ளி, பெசண்ட் ரோடு, சொக்கிகுளம், மதுரை-625002. தொலைபேசி எண்: (0452) 2538822

## வெளி இணைப்புகள்
*[Sporting skills of students come to fore](http://www.hindu.com/2008/11/23/stories/200811235726
0200.htm) தி இந்து, நாள்:23/11/2008
*Nivethan-Nurture Merit Program 
பகுப்பு:தமிழ்நாட்டிலுள்ள மாநகராட்சிப் பள்ளிகள்
1911 (திரைப்படம்)

## முன்னுரை
**1911** 2011 ஆம் ஆண்டு வெளிவந்த சீன மொழித் திரைப்படமாகும். இப்படமானது சீனாவில் நடந்த மன்னராட்சிக்கு எதிரான சுதந்திர சீனப் புரட்சியைக் குறித்த சம்பவங்களை மையமாகக் கொண்டு இயக்கப்பட்ட வரலாற்றுத் திரைப்படமாகும். இப்படத்தை ஜாக்கி சான் மற்றும் ஜாங் லீ இயக்கத்தில் உருவான இத் திரைப்படத்தில் சாக்கி சான் மற்றும் அவரது மகன் ஜாய்சி சான் இணைந்து நடித்துள்ளனர். மேலும் இத்திரைப்படம் சாக்கிசானின் 100 வதுத் திரைப்படம் ஆகும்.

## கதைத்திட்டம்
இத்திரைப்படத்தின் கதை சீனாவில் 1644 ஆம் ஆண்டு முதல் 1912 ஆம் ஆண்டு வரை சீனாவில் மன்னராட்சிக்கு எதிராக நாடைபெற்ற சுதந்திரச் சீனப் புரட்சிப் போராட்டங்களை குறித்த முக்கிய நிகழ்வுகளை மையமாகக் கொண்டு இத்திரைப்படம் இயக்கப்பட்டுள்ளது.
இப்புரட்சிப்படைத் தளபதி ஹுவாங் சிங் (ஜாக்கி சான்) என்பவர் புரட்சிப் படையைத் தலைமையேற்று வழி நடத்துகிறார். இப் புரட்சிப் படையின் தலைவர் சுன் இ சியன் (வின்ஸ்டன் சாவோ) சீனப் புரட்சிக்காக வெளிநாட்டில் இருந்துக் கொண்டு பணம் திரட்டி புரட்சிப் படைகளுக்கு உதவியும் ஊக்கமும் கொடுக்கின்றார். மேலும் சீனப் புரட்சியை ஒடுக்கும் முயற்சியாக சீனவின் ராணி இங்கிலாந்திடம் பணம் கடனாகக் கேட்கிறார். மேலும், அதர்க்கு இங்கிலாந்து சீனாவின் தொடருந்துவை (Rail Way) குத்தகைக்கு தர வேண்டும் என்கின்ற சில நிபந்தனைகளுடன் கடன் கொடுக்க சம்மதிக்கிறது. அதன் பின்னர் சுன் இ சியன் தன் நாட்டு தொடருந்து மற்றும் புரட்சிப் படைக்காகவும் இங்கிலாந்து சென்று சீன ராணிக்கு பணம் தரக்கூடது எனவும், தன் புரட்சிப் படையின் போர் நன்மைகளைப் பற்றியும் இங்கிலாந்திடம் எடுத்துக் கூறுகிறார். அதன் பின்னர் இங்கிலாந்து சீன ராணிக்கு கடன் கொடுக்க மறுத்து விடுகிறது. மேலும் சீனப்புரட்சி சிப்பாய் கலகமாக வெடிக்கிறது. புரட்சிப் படை சீன நாட்டின் பாதிப் பகுதியை கைப்பற்றுகிறது, அதன் பின் வெளிநாட்டில் இருந்து சு இசியன் சீனாவிற்கு வருகிறார். பின்னர் பிற மாநிலங்களின் தலைமை பிரதிநிதியுடன் கூடிப் பேசி தற்காலிக முதல் குடியரசுத் தலைவராக சுன் இசியை நியேமிக்கப் படுகிறார். மேலும் போர் வலுவடைந்து மொத்தச் சீனாவையும் புரட்சிப்படை கைப்பற்றுகிறது, அதன் பிறகு சுதந்திரமான தேர்தல் மூலம் குடியரசுத் தலைவர் தேர்ந்தெடுக்கப்பட வேண்டும் என்று சுன் இசியன் அவர்கள் பதவி விலகுகிறார். அதன் பின் மக்களால் மார்ச் 10, 1912 ஆம் ஆண்டு யுவான் ஷிக்காய் (சன் சுன்) என்பவர் பெய்ஜிங்கின் புதிய குடியரசுத் தலைவராகத் தேர்ந்தெடுக்கப்படுகிறார்.

## வெளியீடு
1911 இத் திரைப்படத்தை  செப்டம்பர் 23, 2011 அன்று சீனாவிலும், மற்றும்  செப்டம்பர் 29, 2011 அன்று ஹாங்காங்கிலும் வெளியிடப்பட்டது. மேலும்  அக்டோபர் 7, 2011 அன்று அமெரிக்கா மற்றும் கனடா ஆகிய நாடுகளின் திரையரங்குகள் முழுவதிலும் இதன் அசல் பதிப்பு வெளியானது. மேலும் இப்படத்தை தமிழில் மொழிபெயர்ப்பு செய்யப்பட்டு நவம்பர் 18, 2011 ஆம் ஆண்டு தமிழ் நாட்டில் வெளிவந்தது.

## ஆதாரம்


## வெளியிணைப்பு
*  (ஆசியா)
*  (ஐக்கிய அமெரிக்கா)
* 
* 
* 
* 
* 

பகுப்பு:சீனத் திரைப்படங்கள்
பகுப்பு:2011 திரைப்படங்கள்
பகுப்பு:ஆங்காங் திரைப்படங்கள்
அவள் பாவம்

**அவள் பாவம்** 2000 இல் வெளிவந்த தமிழ்த் திரைப்படமாகும். பிரபுகாந்த் நடித்த இப்படத்தை பிரதீப் ரவி  இயக்கினார்.

## மேற்கோள்கள்

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=aval%20paavam 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அதே மனிதன்

**அதே மனிதன்** (*Athey Manithan*) 2000 ஆம் ஆண்டு ஏப்ரல் மாதம் 28 ஆம் தேதியன்று  வெளிவந்த தமிழ்த் திரைப்படமாகும். லிவிங்க்ஸ்டன் நடித்த இப்படத்தை
கே. இராஜேஸ்வர்  இயக்கினார். இசையமைப்பாளர் ஆதித்யன் இசையமைத்தார். பிறைசூடனும் நா. முத்துகுமாரும் பாடல்களை எழுதினர்.

## மேற்கோள்கள்

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=adhe%20manidhan 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
அன்புடன்

**அன்புடன்** (*Anbudan*) 2000 இல் வெளிவந்த தமிழ்த் திரைப்படமாகும். அருண்குமார் நடித்த இப்படத்தை இந்திரகுமார் இயக்கினார்.

## நடிகர், நடிகையர்

## மேற்கோள்கள்
 

## வெளி இணைப்புகள்
*  http://www.gomolo.com/anbudan-movie-cast-crew/12278 
*  http://www.cinesouth.com/cgi-bin/filmography/newfilmdb.cgi?name=anbudan 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரம்பா நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:மீனா நடித்த திரைப்படங்கள்
அன்னை (2000 திரைப்படம்)

**அன்னை** 2000 இல் வெளிவந்த தமிழ்த் திரைப்படமாகும். நாசர் நடித்த இப்படத்தை மனோபாலா இயக்கினார்.

## மேற்கோள்கள்

## வெளி இணைப்புகள்
*  annai
*  annai
 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தினா இசையமைத்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
ஆண்டவன் (2000 திரைப்படம்)

**ஆண்டவன் ** (*Aandavan*) () 2000 இல் வெளிவந்த மொழிமாற்றுத் தமிழ்த் திரைப்படமாகும். *ஆதங் இ ஆதங்* என்ற இந்தி திரைப்படத்தின் மொழிமாற்று ஆகும். சில காட்சிகளை பொன்வண்ணன் மற்றும் வடிவுக்கரசியை வைத்து மீண்டும் இப்படத்திற்காக காட்சி படுத்தினர். ரஜினிகாந்த் நடித்த இப்படத்தை திலீப்சங்கர் இயக்கினார். ரஜினிகாந்துக்கு சின்னி ஜெயந்த் குரல் கொடுத்தார்.

## நடிகர்கள்
* ரஜினிகாந்த் 
* ஆமிர் கான் 
* ஜூஹி சாவ்லா 
* ஓம் பூரி 
* கபீர் பேடி 
* பூஜா பேடி 
* பொன்வண்ணன்
* வடிவுக்கரசி

## மேற்கோள்கள்

## வெளி இணைப்புகள்
*  http://www.cinesouth.com/cgi-bin/filmography/newfilmdb.cgi?name=aandavan 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
உன்னைக் கண் தேடுதே

**உன்னைக் கண் தேடுதே** (*Unnai Kann Theduthey*) 2000 இல் வெளிவந்த தமிழ்த் திரைப்படமாகும். சத்யராஜ் நடித்த இப்படத்தை சுந்தர். சி  இயக்கினார்.

## நடிகர்கள்
* சத்யராஜ் - விச்சு 
* குஷ்பூ - வைதேகி 
* லிவிங்ஸ்டன் - பிரபு
* ரவளி - காயத்திரி 
* மணிவண்ணன் 
* செந்தில் 
* விவேக் 
* மன்சூர் அலி கான் 
* கோவை சரளா 
* ஜெய்கணேஷ் 
* டெல்லி கணேஷ் 
* மதன் பாப் 
* ஆர். சுந்தர்ராஜன் 
* தாரிகா 
* சச்சு 
* சுகுமாரி 
* மான்யா
* சத்தியப்பிரியா 
* பாலு ஆனந்த் 
* தளபதி தினேஷ் 
* மயில்சாமி 
* விஜயகுமார்

## பாடல்கள்
இத்திரைப்படத்திற்கு தேவா . பாடல் வரிகளை பழனிபாரதி , கலைகுமார், பா. விஜய் ஆகியோர் எழுதியிருந்தனர்.

## மேற்கோள்கள்

## வெளி இணைப்புகள்
*  http://www.cinesouth.com/cgi-bin/filmography/newfilmdb.cgi?name=unnai%20kann%20thedudhe 
*  http://entertainment.oneindia.in/tamil/movies/unnai-kan-theduthe/cast-crew.html

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சுந்தர் சி இயக்கிய திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:சச்சு நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
உனக்காக மட்டும்

**உனக்காக மட்டும்** 2000 இல் வெளிவந்த தமிழ்த் திரைப்படமாகும். சின்னி ஜெயந்த் நடித்த இப்படத்தை அவரே   இயக்கினார்.

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=unakkaga%20mattum
* http://en.600024.com/movie/unakkaga-mattum/ 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
என்னவளே

***என்னவளே*** (*Ennavale*) 2000 இல் வெளிவந்த தமிழ்த் திரைப்படமாகும். மாதவன் நடித்த இப்படத்தை ஜே. சுரேஷ்  இயக்கினார்.

## மேற்கோள்கள்
 
## வெளி இணைப்புகள்
*   http://en.600024.com/movie/ennavale/ 
*   http://www.cinesouth.com/cgi-bin/filmography/newfilmdb.cgi?name=ennavale 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:சினேகா நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:சார்லி நடித்த திரைப்படங்கள்
என் சகியே

**என் சகியே (''En Sakhiye'')** 2000 இல் வெளிவந்த தமிழ்த் திரைப்படமாகும். தேவராஜ் நடித்த இப்படத்தை ரவி-ராஜா இயக்கினர். கே பாஸ்கர் ராஜ் தயாரிப்பில், பிரதீப் ரவி இசை அமைப்பில், 1 டிசம்பர் 2000 ஆம் தேதி வெளியான இப்படம் எதிர்மறையான விமர்சனங்களை பெற்றது.

## நடிகர்கள்
தேவராஜ், திவ்யா, பிரபு சேகர், கே. ராஜன், மீனல், ஷண்முகசுந்தரம், கரிகாலன், சூர்யகாந்த், ஸ்ரீலேகா ராஜேந்திரன், கனிஸ்கா, ஹேமா, சீமா, ரகி சாவத், கணேஷ் ஆச்சார்யா, அரசகுமார் பி. டி.

## கதைச்சுருக்கம்
ஆதரவற்ற சகி (திவ்யா) உதவித்தொகையால் படித்து கல்லூரி பட்டப்படிப்பில் தங்கம் வெல்கிறாள். பின்னர், எங்கு செல்வது என்றறியாமல் திகைத்து நிற்கும் சகிக்கு அடைக்கலம் அளிக்கிறாள் தோழி ரமா (மீனல்)

பின்னர், ஒரு நிறுவனத்தில் வேலை கிடைக்கிறது. அந்த நிறுவனத்தின் நிர்வாக இயக்குநர் ராஜாவின் தவறான நடவடிக்கைகளைப் பற்றி எச்சரிக்கை விடுக்கிறார் மேலாளர் ஷண்முகம் (ஷண்முகசுந்தரம்). ஆனால், ராஜாவை அயராது துரத்தி, தன் வசம் காதலில் விழ வைக்கிறாள் சகி. நல்லவனாக தன்னை திருத்திய சகியை திருமணம் செய்ய தயாராக இருக்கிறான் ராஜா. திருமணத்திற்கு முன்பு, சகி ராஜாவை கொன்று விடுகிறாள்.

ராஜாவின் இறுதிச்சடங்கில் பங்குகொள்ள ராஜாவின் தம்பி சுனில் (தேவராஜ்) வருகிறான். பொறுப்பாகவும் அழகாகவும் இருக்கும் சுனில், சகி வசம் காதல் கொள்கிறான். ராஜாவை கொன்றது சகி என்று தெரிந்த ராஜாவின் நண்பனையும், ஷண்முகத்தையும் கொன்று விடுகிறாள் சகி. ராஜாவை கொன்றது யார் என்று தேடும் சுனிலிற்கு பதில் கிடைத்ததா என்பதே மீதிக் கதையாகும்.

## ஒலிப்பதிவு

திரைப்படத்தின் பின்னணி மற்றும் பாடல்களின் இசையை அமைத்தவர் பிரதீப் ரவி ஆவார். காமகோடியன் மற்றும் பரதன் ஆகியோர் பாடல்களின் வரிகளை எழுதினர். 5 பாடல்களை கொண்ட ஒலித்தொகுப்பு 2000 ஆம் ஆண்டு வெளியானது.

### பாடல்களின் பட்டியல்

## வெளி-இணைப்புகள்

* http://shakthi.fm/ta/album/show/6dd29c49 

## மேற்கோள்கள்

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இளையவன் (2000 திரைப்படம்)

**இளையவன்** 2000-இல் வெளிவந்த இந்தியத் தமிழ்த் திரைப்படமாகும். சத்யன் நடித்த இப்படத்தை டி. பாபு இயக்கினார்.

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்
 

## வெளி இணைப்புகள்
*  http://en.600024.com/movie/ilayavan/ 
*  http://www.cinesouth.com/cgi-bin/filmography/newfilmdb.cgi?name=ilayavan

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இளையராஜா இசையமைத்த திரைப்படங்கள்
உயிரிலே கலந்தது

***உயிரிலே கலந்தது*** (*Uyirile Kalanthathu*) 2000 இல் வெளிவந்த தமிழ்த் திரைப்படமாகும். சூர்யா நடித்த இப்படத்தை கே. ஆர். ஜெயா  இயக்கினார்.

## பாடல்கள்

இத்திரைப்படத்திற்கு இசையமைத்தவர் தேனிசைத்தென்றல் தேவா.  பாடல்களை இயற்றியவர்கள் வைரமுத்து, கலைக்குமார்  மற்றும்  கே. சுபாஷ்.

## மேற்கோள்கள்

## வெளி இணைப்புகள்
* 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:வைரமுத்து இயற்றிய திரைப்பாடல்கள்
என்னம்மா கண்ணு

***என்னம்மா கண்ணு*** 2000-இல் வெளிவந்த இந்தியத் தமிழ்த் திரைப்படமாகும். சத்யராஜ் நடித்த இப்படத்தை சக்தி சிதம்பரம்  இயக்கினார்.

## நடிகர், நடிகையர்

## வெளி இணைப்புகள்
*  http://www.gomolo.com/ennama-kannu-movie-cast-crew/12286 
*  http://www.cinesouth.com/cgi-bin/filmography/newfilmdb.cgi?name=ennamma%20kannu 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
ஏழையின் சிரிப்பில்

***ஏழையின் சிரிப்பில்*** (*Eazhaiyin Sirippil*) 2000-இல் வெளிவந்த இந்தியத் தமிழ்த் திரைப்படமாகும். பிரபுதேவா நடித்த இப்படத்தை கே. சுபாஷ் இயக்கினார்.

## நடிகர், நடிகையர்

## மேற்கோள்கள்

## வெளி இணைப்புகள்
*  http://www.cinesouth.com/cgi-bin/filmography/newfilmdb.cgi?name=ezhayin%20sirippil 
*  http://www.bharatmovies.com/tamil/info/ezhayin-siripil.htm 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:ரோஜா நடித்த திரைப்படங்கள்
கனடிய தலைமை தணிக்கை அலுவலர்

**கனடிய தலைமை தணிக்கை அலுவலர்** (ஆங்கிலம்: Auditor General of Canada) என்பர் சுதந்திரமான தணிக்கைகளை (audits) மேற்கொண்டு நடுவண் அரசின் பொறுப்புடைமைக்கு உதவுதலைப் பணியாகக் கொண்ட ஒரு அரச அலுவலர் ஆவார்.  இவர் ஆட்சியில் இருக்கும் அரசுக்கு இல்லாமல் நேரடியாக கனடியப் பாராளுமன்றத்துக்கு அறிக்கை தருவார்.  இந்தத் தணிக்கைகள் பாராளுமன்றத்துக்கு புறவயத் தகவல்களை வழங்கி அரசின் செயற்பாடுகளைப் பகுப்பாய உதவுகின்றன.  தணிக்கை அறிக்கைகள் அரசுகளின் ஊழல்கள், திறனின்மைகள் (inefficiencies), முறைகேடுகளை வெளிப்படுத்தி அரசுகளுக்குப் பெரும் பாதிப்பை ஏற்படுத்தி உள்ளன.  

## வெளி இணைப்புகள்
* Office of the Auditor General of Canada
* Auditor General Act of Canada 

பகுப்பு:கனடிய அரசு
பாராளுமன்ற வரவுசெலவு அலுவலர்

**நாடாளுமன்ற வரவுசெலவு அலுவலகர்**  (Parliamentary Budget Officer (PBO)) என்பவர் அரசின் வரவுசெலவுத் திட்டம், மதிப்பீடுகள்,  பொருளாதாரப் போக்குகள் தொடர்பாக சுதந்திரமான பகுப்பாய்வினை நாடாளுமன்றத்துக்கு வழங்குபவர் ஆவார்.  இவரது அலுவலகம் நாடாளுமன்றத்துக்கு நேரடியக் அறிக்கை தரும், ஆட்சியில் இருக்கும் அரசுக்கு அல்ல.  இந்த அலுவலகம் 2006 இல் நடுவன் அரசு பொறுப்புடைமைச் சட்டத்தின் ஊடாக ஏற்படுத்தப்பட்டது.

## வெளி இணைப்புகள்
* Parliamentary Budget Officer

பகுப்பு:கனடிய அரசு
கனடிய அந்தரங்க உரிமைகள் அலுவலர்

**கனடிய அந்தரங்க உரிமைகள் அலுவலகர்** (Privacy Commissioner of Canada) என்பவர் அந்தரங்க அல்லது தனிமை உரிமைகள் தொடர்பாக சிறப்பான அக்கறை கொண்ட குறைகேள் அதிகாரி ஆவார்.  இவர் நேரடியாக கனடியப் பாராளுமன்றத்துக்கும் மேலவைக்கும் அறிக்கை தருபவர்.  கனடிய குடிமக்களால் முன்வைக்கப்படும் முறையீடுகளை விசாரித்து, கனடிய அந்தரங்க சட்டத்தின் படி எதாவது உரிமை மீறல்கள் நடந்துள்ளனவா என்று அறிக்கை தருவதற்கான முழு அதிகாரம் இந்த அலுவலகருக்கு உண்டு.  

## வெளி இணைப்புகள்
*Privacy Commissioner of Canada Official Website 

பகுப்பு:கனடிய அரசு
கனடிய குறைகேள் அதிகாரிகள்

**கனடாவில் [[குறைகேள் அதிகாரி]]** அலுவலகம் நடுவண் அரசின் எல்லாத் திணைக்களங்களிலும், மாகாண நகர அரசுகளிலும், அரச நிறுவனங்களிலும் உண்டு.  குற்றச்செயல்களால் பாதிக்கப்பட்டவர்களுக்கான குறைகேள் அதிகாரி அலுவலகம், முந்தைய படைவீரர்களுக்கான குறைகேள் அதிகாரி அலுவலகம், கொள்வனவுகள் குறைகேள் அதிகாரி அலுவலகம், கனடிய பாதுகாப்புத்துறை குறைகேள் அதிகாரி அலுவலகம் ஆகியன குறிப்பிடத்தக்கன.  குழ்ந்தைகள் அல்லது இளையோர் எதிர்நோக்கும் சிக்கல்களை கையாழுவதற்கு எனவும் சிறப்பான குறைகேள் அதிகாரி அலுவலகங்கள் பல மாகாணங்களில் உள்ளன.  

பகுப்பு:கனடிய அரசு
கனடிய பொதுச் சேவைகள் ஆணையம்

**கனடிய பொதுச் சேவைகள் ஆணையம்** என்பது சுதந்திரமான அரச முகமை ஆகும்.  கனடிய அரசின் பல்வேறு திணைக்களுக்கு பொதுச் சேவகர்களை நியமிப்பதும், அரசுக்குள் பதவி உயர்வுகளை நிர்வாகிப்பதும்  இதன் பணி ஆகும்.  இது திறன் அடிப்படையிலான, கட்சி சார்பற்ற, கனடிய மக்களைப் பிரதிநிதப்படுத்தும் வண்ணம் (முதற்குடிமக்கள், சிறுபான்மையினர், பெண்கள், மாற்றுத் திறனாளிகள்) பொதுச் சேவகர்களை தேர்தெடுப்பதை நோக்கக் கொண்டது.  இந்த ஆணையம் பொதுச் சேவையில், சேவகர்களின் பணியில் அரசியல் சார்பின்மையைக், கட்சி சார்பின்மையை பேணுவதற்கான செயற்பாடுகளிலும் ஈடுபடுகிறது.

## வெளி இணைப்புகள்
* Public Service Commission of Canada

பகுப்பு:கனடிய அரசு
டபுள்ஸ்

***டபுள்ஸ்*** (*Doubles*) 2000இல் வெளிவந்த தமிழ்த் திரைப்படமாகும். பிரபுதேவா, மீனா நடித்த இப்படத்தை பாண்டியராஜன் இயக்கினார். இத்திரைப்படத்தில் இசையமைப்பாளர் தேவாவின் மகனான சிறீகாந்து தேவா இசையமைப்பாளராக அறிமுகமானார்.

## பாடல்கள்

## மேற்கோள்கள்

## வெளி இணைப்புகள்
*

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
ஜேம்ஸ் பாண்டு (2000 திரைப்படம்)

***ஜேம்ஸ் பாண்டு*** (*James Pandu*) 2000 ஆம் ஆண்டில் மே மாதம் 4 ஆம் தேதியன்று வெளிவந்த தமிழ்த் திரைப்படமாகும். பிரபுதேவா நடித்த இப்படத்தை செல்வா இயக்கினார். எசு.ஏ.ராஜ்குமார் படத்திற்கு இசையமைத்தார். 

## மேற்கோள்கள்

## வெளி இணைப்புகள்
*

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:பார்த்திபன் நடித்த திரைப்படங்கள்
கடல் பூக்கள்

**கடல் பூக்கள்** (*Kadal Pookkal*) 2001 ஆம் ஆண்டு டிசம்பர் மாதம் 14 ஆம் தேதியன்று  வெளிவந்த தமிழ்த் திரைப்படமாகும். முரளி நடித்த இப்படத்தை பாரதிராஜா இயக்கினார். இப்படத்தின் சிறந்த திரைக்கதைக்கான தேசிய விருது பாரதிராஜாவுக்கு கிடைத்தது. முரளியும் சிறந்த நடிகராகத் தேர்ந்தெடுக்கப்பட்டார்.

## படபிடிப்பு
திரைப்படம் முழுவதும் நாகர்கோவிலில் படமாக்கப்பட்டது.

## இசை
பாடல்கள் மற்றும் பின்னணி இசையை தேவா அமைத்தார். வைரமுத்து பாடல்களை எழுதினார்.

## மேற்கோள்கள்

## வெளி இணைப்புகள்
* 

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பாரதிராஜா இயக்கிய தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
கண்ணன் வருவான் (2000 திரைப்படம்)

**கண்ணன் வருவான்** (*Kannan Varuvaan*) 2000 இல் வெளிவந்த தமிழ்த் திரைப்படமாகும். கார்த்திக் நடித்த இப்படத்தை சுந்தர். சி  இயக்கினார். இத்திரைப்படமும், இதன் பாடல்களும் வெளிவந்தபோது மிகவும் பிரபல்யம் அடைந்தன. சிற்பி இத்திரைப்படத்திற்கு இசையமைத்தார். 

## மேற்கோள்கள்

## வெளி இணைப்புகள்
*
* http://www.cinesouth.com/cgi-bin/filmography/newfilmdb.cgi?name=kannan%20varuvan 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:சுந்தர் சி இயக்கிய திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
கண்டேன் சீதையை

**கண்டேன் சீதையை**2000 இல் வெளிவந்த தமிழ்த் திரைப்படமாகும். விக்ரம் நடித்த இப்படத்தை கிராந்தி குமார்  இயக்கினார்.

## வெளி இணைப்புகள்
*  http://www.cinesouth.com/cgi-bin/filmography/newfilmdb.cgi?name=kanden%20seethayai 
*  http://www.thiraipadam.com/cgi-bin/movie_review.pl?id=136&user_name=bbalaji&review_lang=english&lang=english 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:விக்ரம் நடித்துள்ள திரைப்படங்கள்
கண்ணால் பேசவா

**கண்ணால் பேசவா** 2000 இல் வெளிவந்த தமிழ்த் திரைப்படமாகும். அருண்குமார் நடித்த இப்படத்தை ராஜ்கண்ணா இயக்கினார்.

## வெளி இணைப்புகள்
*  http://www.cinesouth.com/cgi-bin/filmography/newfilmdb.cgi?name=kannal%20pesava

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
காதல் ரோஜாவே

**காதல் ரோஜாவே** 2000-இல் வெளிவந்த இந்தியத் தமிழ்த் திரைப்படமாகும். விஷ்ணு நடித்த இப்படத்தை கேயார் இயக்கினார்.

## நடிகர், நடிகையர்

## பாடல்கள்
இத்திரைப்படத்திற்கு இளையராஜா  இசையமைத்திருந்தார். பாடல் வரிகளை  வாலி , முத்துலிங்கம், வாசன் ஆகியோர் எழுதியிருந்தனர். இசைத் தட்டுகள் சென்னையில் நடைபெற்ற விழாவில் வெளியிடப்பட்டது.  1997 ஆம் ஆண்டின் தொடக்கத்தில் நடைபெற்ற விழாவில் ஏ. வி. எம். சரவணன் , சிவகுமார் ஆகியோர் தலைமை விருந்தினராகக் கலந்து கொண்டனர்.

## மேற்கோள்கள்

## வெளி இணைப்புகள்
*  http://www.cinesouth.com/cgi-bin/filmography/newfilmdb.cgi?name=kadhal%20rojave 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:சார்லி நடித்த திரைப்படங்கள்
கரிசக்காட்டு பூவே

**கரிசக்காட்டு பூவே** 2000 இல் வெளிவந்த தமிழ்த் திரைப்படமாகும். நெப்போலியன் நடித்த இப்படத்தை கஸ்தூரிராஜா இயக்கினார்.
## மேற்கோள்கள்
 
## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=karisakkattu%20poove

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
கந்தா கடம்பா கதிர்வேலா

***கந்தா கடம்பா கதிர்வேலா*** (*Kandha Kadamba Kathir Vela*) 2000 ஆம் ஆண்டில் வெளிவந்த தமிழ்த் திரைப்படமாகும். பிரபு நடித்த இப்படத்தை ராம நாராயணன் இயக்கினார்.

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
குபேரன் (2000 திரைப்படம்)

**குபேரன்** 2000 இல் வெளிவந்த தமிழ்த் திரைப்படமாகும். கார்த்திக் நடித்த இப்படத்தை ராம நாராயணன் இயக்கினார்.

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=kuberan  

## மேற்கோள்கள்

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
காக்கைச் சிறகினிலே

**காக்கைச் சிறகினிலே** (*Kakkai Siraginilae*) ஆண்டு 2000 இல் வெளிவந்த தமிழ்த் திரைப்படமாகும். ரா. பார்த்திபன் நடித்த இப்படத்தை பி. வாசு இயக்கினார்.

## நடிகர், நடிகையர்

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை ஆர். வி. உதயகுமார் எழுதியிருந்தார். 

## மேற்கோள்கள்

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=kakkai%20siraginile 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:லட்சுமி நடித்த திரைப்படங்கள்
குட்லக்

***குட்லக்*** (*Good Luck*) 2000 இல் வெளிவந்த தமிழ்த் திரைப்படமாகும். பிரசாந்த் நடித்த இப்படத்தை மனோஜ் பட்நாகர் இயக்கினார்.

## வெளியீடு
இத்திரைப்படம் வணிக ரீதியில் பெரிதாக வெற்றி பெறவில்லை.

## மேற்கோள்கள்

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=good%20luck 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
குங்குமப்பொட்டுக்கவுண்டர் (திரைப்படம்)

**குங்குமப்பொட்டுக்கவுண்டர் ** (*Kunguma Pottu Gounder*) 2001 ஆம் ஆண்டு சூன் மாதம் 8 ஆம் தேதி வெளிவந்த தமிழ்த் திரைப்படமாகும்.  சத்யராஜ் நடித்த இப்படத்தை ஜி. சாய்சுரேஷ் இயக்கினார். சிற்பி இசையமைத்தார். கன்னட மொழியில் இப்படம் மறு ஆக்கம் செய்யப்பட்டது.

## மேற்கோள்கள்

## வெளி இணைப்புகள்
*
*

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
குஷி (திரைப்படம்)

***குஷி*** (*Kushi*) 2000 ஆம் ஆண்டு மே மாதம் 19 ஆம் தேதியன்று வெளிவந்த தமிழ்த் திரைப்படமாகும். விஜய் நடித்த இப்படத்தை எஸ். ஜே. சூர்யா இயக்கினார். . ஜோதிகா தனது நடிப்பிற்காக, தமிழில் சிறந்த நடிகைக்கான பிலிம்பேர் விருதையும், சினிமா எக்சுபிரசு விருதையும் வென்றார்.

## ஒலிப்பதிவு

தேவா இசையமைத்த இத்திரைப்படத்தில் இடம்பெற்ற பாடல்களை கவிஞர் வைரமுத்து எழுதியிருந்தார். 

## மேற்கோள்கள்

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=kushi 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:விவேக் நடித்த திரைப்படங்கள்
குரோதம் 2

**குரோதம் 2** 2000 இல் வெளிவந்த தமிழ்த் திரைப்படமாகும். பிரேம்  நடித்த இப்படத்தை அவரே இயக்கினார்.

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=krodham%202 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
குழந்தையும் தெய்வமும் (2001 திரைப்படம்)

**குழந்தையும் தெய்வமும்** (*Kuzhandaiyum Deyvamum*) 2001 இல் வெளிவந்த தமிழ்த் திரைப்படமாகும். ரம்யாகிருஷ்ணன்  நடித்த இப்படத்தை கோடி ராமகிருஷ்ணா இயக்கினார்.

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=kuzhandhayum%20dheivamum

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
லூட்டி

**லூட்டி** (Looty) 2001-இல் வெளிவந்த இந்தியத் தமிழ்த் திரைப்படமாகும். சத்யராஜ் மூன்று வேடங்களில் நடித்த இப்படத்தை பரமேஸ்வர் இயக்கினார். ரோஜா, மும்தாஜ், பாண்டு, விவேக், பயில்வான் ரங்கநாதன் ஆகியோர் இப்படத்தில் நடித்திருந்தனர். வி. ஏ. துரை தயாரிப்பில் இப்படம் 2001 சனவரி 14 அன்று திரைக்கு வந்தது.

## பாடல்கள்
இத்திரைப்படத்திற்கு தேவா இசையமைத்திருந்தார்.

## மேற்கோள்கள்

## வெளி இணைப்புகள்
* https://www.imdb.com/title/tt8032774/

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
நினைவெல்லாம் நீ

**நினைவெல்லாம் நீ** 2000 இல் வெளிவந்த தமிழ்த் திரைப்படமாகும். லிவிங்க்ஸ்டன் நடித்த இப்படத்தை ஜெயராம் வி. ஈஸ்தவா  இயக்கினார்.

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=ninaivellam%20nee 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நீ எந்தன் வானம்

***நீ எந்தன் வானம்*** 2000 இல் ஆர். கே. சுரேஷ் இயக்கி வெளிவந்த்து. இதில் விக்னேஷ், ரேஷ்மா, சரண்ராஜ், வடிவேலு,  ராக்கி டெலிபோன் சத்யநாராயணன், பாஸ்கர், குமரிமுத்து மற்றும் ஓமக்குச்சி நரசிம்மன் போன்றோர் நடித்துள்ளனர்.  என். பாபு  மற்றும் வி. உதயகுமார் இருவரும் தயாரித்துள்ளனர்.  இசை எஸ். பி. வெங்கடேஷ்

## கதை
இந்த படம், மூன்று பயங்கரவாதிகள் அரசாங்க வாகனத்தில் வரும் பணத்தை திருடுவதில் ஆரம்பமாகின்றது.  இந்த நடவடிக்கையில் அவர்கள் வாகனத்தில் வந்த காவல் அதிகாரிகளை கொலை செய்கின்றனர்.  மூன்று குற்றவாளிகளையும் பிடித்து தருபவருக்கு பண வெகுமதி வழங்கப்படும் என காவல்துறையினர் அறிவிக்கின்றனர். பயங்கரவாத குழுவின் தலைவரான பிரகாஷ் (ராக்கி), தனது கூட்டாளிகளான சிவா மற்றும் குணாவுடன் பசுமலை காட்டில் மறைந்துள்ளான்  நம்பகமான ஆதாரத்துடன், சத்யா (விக்னேஷ்) மற்றும் அலெக்ஸ் பாண்டியன் (சரண்ராஜ்) ஆகியோரின் தலைமையில் காவல்துறையினர் காட்டில் முகாமிட்டுள்ளனர். சத்யா ஒரு நேர்மையான மற்றும் அமைதியான காவல் ஆய்வாளர் ஆவார், அலெக்ஸ் பாண்டியன் ஒரு அதற்கு நேர்மாறானவர் . பசுமலை காட்டில், ஒரு சிறிய பழங்குடி குழு வசித்து வருகிறது அவர்கள் காவல் துறையினரை மரியாதையுடன் வரவேற்கின்றனர்.

பின்னர், சத்யா பழங்குடி பெண் மீனுவுடன் காதலில் விழுகிறார்,  இதற்கிடையில், பழங்குடி பெண்கள்  இரவு நேரங்களில் அடிக்கடி கொலை செய்யப்படுகிறார்கள். இதை அலெக்ஸ் பாண்டியன்  செய்திருப்பதாக சத்யா முதலில் சந்தேகிக்கிறான். பின்னன், சத்யா மற்றும் அலெக்ஸ் பாண்டியன் ஆகிய இருவரும் சேர்ந்து மூன்று பயங்கரவாதிகள் மற்றும் கொலையாளியை தீபனை எவ்வாறு கைது செய்கிறார்கள் என்பதுதான் மீதமுள்ள கதை.

## நடிகர்கள்

சுந்தராக விக்னேஷ்
சத்யாவாக ரேஷ்மா
அலெக்ஸ் பாண்டியாக சரண்ராஜ்
ஓட்டை ஒடைசலாக வடிவேலு 
பிரகாஷாக ராக்கி
தீபனாக பாஸ்கர்
குமரிமுத்து
ஓமக்குச்சி நரசிம்மன்
ஜோக்கர் துளசி
முத்துக்காளை
கிங்காங்
மனோஜ்
சகாதேவன்
மகாதேவன்
அருணாக ரஷித் உமர்
ஹரிபாபா
பாபுஜி
சாகர்
வெள்ளையம்மாவாக வர்ஷா
தீபிகா
லஷ்மி பிரியா
டி. ஆர். ஸ்ரீலேகா
பிந்து

## ஒலித்தொகுப்பு

ஆறு பாடல்களைக் கொண்ட இப்படத்திற்கு சங்கீதராஜன் இசையமைத்தார். பாடல்களை பிறைசூடன் (கவிஞர்), மயில் ஆகியோர் எழுதியிருந்தனர்

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:2000 தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பெண்கள் (2001 திரைப்படம்)

**பெண்கள்** 2001-இல் வெளிவந்த இந்தியத் தமிழ்த் திரைப்படமாகும். ஆகாஷ் நடித்த இப்படத்தை ராஜ்மருது இயக்கினார்.

## நடிகர், நடிகையர்
*ஜெய் ஆகாஷ் - பரத் நாகேஸ்வரன் 
*திவ்யா ஸ்ரீ - காவேரி
*சந்தோஷி - அமுதவல்லி 
*சந்தான பாரதி
*மணிவண்ணன்
*அஸ்வினி
*சர்மிளி
*எஸ். என். பார்வதி
*விசித்ரா

## பாடல்கள்
இத்திரைப்படத்திற்கு பரத்வாஜ் இசையமைத்திருந்தார். பாடல் வரிகளை சினேகன் எழுதியிருந்தார்.

## மேற்கோள்கள்
 

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=pengal 

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பிறந்த நாள் (2000 திரைப்படம்)

**பிறந்த நாள்** 2000 இல் வெளிவந்த தமிழ்த் திரைப்படமாகும். பிரகாஷ் ராஜ் நடித்த இப்படத்தை எம்.  ஜி. ஆர். பிக்சர்ஸ் இயக்கினார்.

## வெளி இணைப்புகள்
* http://cinematoday2.itgo.com/Pirantha%20naal.htm
* http://mio.to/album/29-tamilmoviesongs/14572-Pirantha_Naal__2000_/#/album/29-tamilmoviesongs/14572-Pirantha_Naal__2000_/ 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பட்ஜெட் பத்மநாபன்

**பட்ஜெட் பத்மநாபன்** (*Budget Padmanabhan*) 2000-இல் வெளிவந்த இந்தியத் தமிழ்த் திரைப்படமாகும். பிரபு நடித்த இப்படத்தை டி. பி. கஜேந்திரன் இயக்கினார். எசு.ஏ.ராஜ்குமார் இசையில் கவிஞர் வைரமுத்து பாடல்களை எழுதினார். இப்படம் தெலுங்கில் பட்ஜெட் பத்மநாபம் (2001) என்ற பெயரில் மறு ஆக்கம் செய்யப்பட்டது. ரம்யா கிருஷ்ணன் மீண்டும் நடித்தார்.

## நடிகர், நடிகையர்

## பாடல்கள்
இத்திரைப்படத்திற்கு எஸ். ஏ. ராஜ்குமார் இசையமைத்திருந்தார். பாடல் வரிகளைக் கவிஞர் வைரமுத்து எழுதியிருந்தார்.

## மேற்கோள்கள்

 
## வெளி இணைப்புகள்
* 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:ரம்யா கிருஷ்ணன் நடித்த திரைப்படங்கள்
புத்தம் புது பூவே

**புத்தம் புது பூவே** 1997 இல் வெளிவந்த தமிழ்த் திரைப்படமாகும். ராம்கி நடித்த இப்படத்திற்கு எஸ். ஏ. ராஜ்குமார் இசையமைத்துள்ளார்.

## வெளி இணைப்புகள்
*  http://shakthi.fm/ta/album/show/81045902 
* http://musicmazaa.com/tamil/audiosongs/movie/Puththam+Pudhu+Poove.html

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்